Abherve , deuet da vezañ kabach ha bouzar-glez a yeas da chom da di leanezed Sant-Laorañs, ur fabourz eus Roazhon tro-dro  dar bloavezh 1938. Eno e poanias choaz da greskiñ e cheriadur. Un daouzek bloavezh bennak e chomas e Sant-Laorañs, krignet tamm ha tamm gant ar gozhni, a-raok mervel dan 3 a viz mezheven 1949, de 89 bloaz, keuz dezhañ gant an Emsav a-bezh. Ar breur Seite, a welas anezhañ un nebeut amzer a-raok e varv, en deus kontet e emweladenn ziwezhañ gant an den kozh :  Ur eurvad am eus bet da welout Frañsez Vallée un nebeut sizhunioù a-raok e varv... Neo ket ur chlañvour tochor  eo a gavis eno, met ur choziad laouen divorfil-kaer e spered, atav darbaret gant e laborioù brezhonek, daoust dezhañ bezañ dall ha pounner-glev. An eurvezh a dremenis en e gambr a zo bet un un eurvezh pouezus evidon. E alioù hag e gomzoù diwezhañ a chomo garanet don em spered.